钦定古今图书集成/方舆汇编/职方典/第1074卷 > 《郡志》俗知读书尚礼士重登科取名男务勤劳
## 钦定古今图书集成/方舆汇编/职方典/第1074卷 > 《郡志》俗知读书尚礼士重登科取名男务勤劳

女安俭朴

归化县

民质直无华，男力耕作而女勤织纺，风犹近古。又舟楫不通，无大啇巨贾，率多市贩，以治生业，故咸习艰难，重犯法，官司易治也。士大夫家雅尚廉耻，敦《诗》《书》，骎骎有日趋于盛之势。惟丧用浮屠，葬不入土，贫困则夫妇轻于离异。顽梗之徒间多嚚讼。其亦风俗之未淳者欤？

永定县

山高水驶，土爽地腴。民性质直，气习劲毅。人无万金之家，力作三时之务，有古唐风。艺不求工，商不远贩，子弟充衙役者多不齿士。勤学问而擢科名宦，尚清廉而敦名节。文物如邹、鲁，家多著述，闺门有礼而孀居完节者多。婚必亲迎，丧祭用家礼。少信佛事，灾疾吊贺，有关切意。陈一新云：“风声气习类中州，黠者轻” 生好讼，君子小人，略无分别。愚民或因小忿，间服《断肠草》，以相图赖。